फिक्स सैलरी जॉब सिक्योरिटी की मांग पूरी होने तक जारी रहेगा धरना
फिक्ससैलरी एवं जॉब सिक्योरिटी की मांग को लेकर राजकीय स्नातकोत्तर महाविद्यालय के मुख्यद्वार के निकट चल रहा जिले के एक्सटेंशन लेक्चरर्स का धरना शुक्रवार को 18वें दिन भी जारी रहा। इससे 18वें दिन भी कालेजों में पढ़ाई का कार्य बाधित रहा। उधर, राजकीय पीजी कालेज के प्राचार्य एनएन यादव ने हड़ताल के चलते प्रभावित हो रही बच्चों की पढ़ाई के प्रति चिंता जाहिर करते हुए उच्चतर शिक्षा निदेशालय को स्थिति से अवगत कराया। उन्होंने समस्या का समाधान निकालने का आग्रह किया है।
प्राचार्य एनएन यादव ने बताया कि एक्सटेंशन लेक्चरर्स की हड़ताल के बावजूद कालेज में पढ़ाई का कार्य सुचारु रूप से चलाने के प्रयास किए जा रहे हैं। कालेज में कार्यरत स्थाई लेक्चरर्स 4 के स्थान पर 5 पीरियड पढ़ाने का काम कर रहे हैं। साथ ही दो-दो सेक्शन को एक साथ बैठाकर पढ़ाया जा रहा है।
लेक्चर्रस की मानें तो समस्या यह है कि उनके पास कालेज में इतिहास, इकोनामिक्स, केमेस्ट्री फिजिक्स के स्थाई लेक्चरर्स नहीं हैं। ऐसे में उन्हें इन विषयों की पढ़ाई को लेकर दिक्कतों का सामना करना पड़ रहा है। उन्होंने कहा कि अपनी मांगों को लेकर स्ट्राइक करना हर व्यक्ति का अधिकार है, लेकिन एक्सटेंशन लेक्चरर्स द्वारा पढ़ाई के पीक समय में हड़ताल पर जाना उनकी नजर में गलत है। उधर, एक्सटेंशन के लेक्चरर्स को आप कार्यकर्ताओं का भी समर्थन मिल गया है।
नारनौल. पीजीकॉलेज के बाहर अपनी मांगों को लेकर नारेबाजी करते एक्सटेंशन लेक्चरर।
bho_Deva hin_Deva hin_Deva hin_Deva hin_Deva